Ναός του Αγίου Σπυρίδωνα (Μανχάταν)

Ο Ιερός Ναός του Αγίου Σπυρίδωνα είναι μια ελληνική ορθόδοξη εκκλησία, η οποία υπάγεται στην Ελληνική Ορθόδοξη Αρχιεπισκοπή Αμερικής. Βρίσκεται στη διεύθυνση Wadsworth Avenue 124, στη συνοικία Washington Heights του Μανχάταν, στη Νέα Υόρκη. Είναι γνωστός για την βυζαντινή αρχιτεκτονική του, τόσο εξωτερικά όσο και εσωτερικά, με χαρακτηριστικές βυζαντινές τοιχογραφίες που κοσμούν τους εσωτερικούς του χώρους.

 Ιστορία 
Το σημερινό κτίριο του Αγίου Σπυρίδωνος εγκαινιάστηκε το 1952 από τον Αρχιεπίσκοπο Αμερικής Μιχαήλ. Στον ίδιο χώρο υπήρχε παλαιότερος ναός ο οποίος κατεδαφίστηκε.  Στα μέσα του 20ού αιώνα, η περιοχή φιλοξενούσε μεγάλο αριθμό Ελλήνων μεταναστών.  Ωστόσο, μέχρι το τέλος του αιώνα, ο πληθυσμός της περιοχής άλλαξε, η κοινότητα της εκκλησίας μειώθηκε και η ίδια αντιμετώπισε οικονομικές δυσκολίες.

Η ενορία διαχειριζόταν επίσης το γειτονικό σχολείο του Αγίου Σπυρίδωνα, το οποίο, όπως και η εκκλησία, αντιμετώπισε οικονομικές δυσκολίες λόγω έλλειψης χρηματοδότησης μέχρι το τέλος του αιώνα.

Μετά την καταστροφή της Ελληνικής Ορθόδοξης Εκκλησίας του Αγίου Νικολάου από την κατάρρευση του νότιου πύργου του Παγκόσμιου Κέντρου Εμπορίου κατά τις επιθέσεις της 11ης Σεπτεμβρίου 2001, οι πιστοί του Αγίου Νικολάου εκκλησιάζονταν  στην εκκλησία του Αγίου Σπυρίδωνα.

 Αρχιτεκτονική 
Ο βυζαντινός ναός αναγεννησιακού ρυθμού εγκαινιάστηκε το 1952.< Στα μέσα του 20ού αιώνα, η περιοχή φιλοξενούσε μεγάλο αριθμό Ελλήνων μεταναστών.  Η μοντέρνα πρόσοψή της χαρακτηρίζεται από βυζαντινο-ρωμανικά κλιμακωτά τόξα.  Το εσωτερικό της εκκλησίας διακρίνεται για την περίτεχνη, παραδοσιακή εικονογραφία που καλύπτει τους τοίχους και τα ταβάνια. Το μεγαλύτερο μέρος αυτής της εικονογραφίας δημιουργήθηκε κατά την ανέγερση της εκκλησίας από τον Γεώργιο Γκλιάτα, μαθητή του διάσημου εικονογράφου Φώτη Κόντογλου.  Επιπλέον, μερικά από τα περίτεχνα ξυλόγλυπτα της εκκλησίας, σε βυζαντινό στυλ, φιλοτεχνήθηκαν τη δεκαετία του 1970 από τον Κωνσταντίνο Πυλαρίνο. 

 Παραπομπές 

 Εξωτερικοί σύνδεσμοι 

Κατηγορία:Εκκλησίες στη Νέα Υόρκη
Κατηγορία:Ελληνική Ορθόδοξη Αρχιεπισκοπή Αμερικής
Κατηγορία:Ελληνορθόδοξες εκκλησίες
Κατηγορία:Εκκλησίες αφιερωμένες στον Άγιο Σπυρίδωνα